PROCESVERBAL

NGA MBLEDHJA E PARË E RREGULLT

E KOMISIONIT PËR PËRMBAJTJET PROGRAMORE NË GJUHËN SHQIPE DHE NË GJUHËT E PAKICAVE DHE BASHKËSIVE TJERA NACIONALE

Mbledhja e Komisionit është mbajt me 23. 03. 2022.

Në mbledhje morën pjesë:

1. Admir Adroviq, kryetar
2. Mirheta Gaçeviq, anëtare
3. Frashër Selimaj, anëtar
4. Ivana Krushçiq, anëtare
5. Tripo Matijeviq, anëtar

Veron Halili, anëtar, nuk mori pjesë në mbledhje për shkak të obligimeve të mëparshme, për çgjë me kohë e njoftoi kryetarin e Komisionit.

Krahas anëtarëve të Komisionit, në mbledhje mori pjesë edhe Ivan Lekoviq, sekretar i Komisionit.

Në mbledhje u miratua

RENDI I DITËS

1. Diskutimi dhe deklarimi lidhur me Procesverbalin nga mbledhja konstituive e Komisionit;
2. Diskutimi dhe deklarimi lidhur me propozimin e Rregullores për punën e Komisionit;
3. Të ndryshme

I

Procesverbali nga mbledhja konstituive e Komisionit u miratua me votat e të gjithë të pranishmëve ( 5 vota për)

II

Komisioni në pajtim me nenin 37, dispozitën 1, pika 6 të Statutit të RTMZ sjellë Rregulloren për punën e vet, me pajtimin e mëparshëm të Këshillit të RTMZ. Paralelisht me ftesën për mbajtjen e mbledhjes së parë të rregullt, anëtarëve të Komisionit u është shpërndarë propozimi i Rregullores së re të punës

Ivan Lekoviq, i cili ka përgatitur propozimin e cekur, i njoftoi të pranishmit me ndryshimet të cilat janë kryer në krahasim me Rregulloren në fuqi si dhe me shkaqet për këto ndryshime. Të gjithë anëtarët e pranishëm të Komisionit u pajtuan me propozimin e Rregullores i cili u është dorëzuar dhe duhet që ti dërgohet Këshillit të RTMZ që të fitohet pëlqimi i domosdoshëm. ( 5 vota për)

III

Në kuadër të pikës së rendit të ditës, “të ndryshme”, me propozimin e anëtarëve të Komisionit shqyrtuan disa çështje si:

SHKRIMI CIRILIK

Ivana Krushçiq kërkoi që materiali nga mbledhjet të publikohet edhe në shkrimin cirilik, me çgjë u pajtuan të gjithë anëtarët e pranishëm.

GAZETAR- BASHKËPUNËTOR NË GJUHËN SHQIPE

Frashër Selimaj propozoi që RTMZ duhet të sigurojë një gazetar- bashkëpunëtorë në gjuhën shqipe, i cili do të mbulonte rajonin e Plavës dhe Gucisë.

Lidhur me këtë, Tripo Matijeviq konsideron se në rast se ky vend i punës nuk parashihet me aktin për sistematizim, duhet që të bëhen ndryshime në pjesën e aktit ekzistues.

Krahas kësaj, i njoftoi anëtarët tjerë se në përbërjen e mëparshme të Komisionit ishte propozuar që e njëjta gjë të sigurohet për popullatën rome, gjë që nuk kishin mundësi ta realizonin për shkak se vendi i cekur i punës parasheh shkallën e VI ose VII e përgatitjes së lartë shkollore. Ai konsideron se nuk ka nevojë që në raste konkrete të parashihet shkalla e lartë shkollore.

Frashër Selimaj konsideron se kjo mund të jetë edhe nëse ndonjë ka përgatitje të lartë shkollore, psh. profesor i gjuhës angleze. Pas diskutimit, anëtarët e pranishëm njëzëri përkrahën propozimet e cekura.

KOMPENSIMI PËR SHPENZIMET E RRUGËS

Frashër Selimaj kërkoi që të shqyrtohet mundësia e përfitimit të kompensimit për shpenzimet e rrugës. Nëse kjo nuk është e mundur, duke pasur parasysh se kjo nuk është rregulluar me asnjë akt, të sigurohet prania e tij përmes formës së video linkut ose në ndonjë mënyrë tjetër teknike që mund të realizohet. Duke pasur parasysh, siç theksoi, se në mbledhje vjen nga Plava, respektivisht kalon për këtë rreth 400 km në të dy drejtimet, konsideron se do të duhej që të gjendej një zgjidhje e pranueshme. Anëtarët tjerë përkrahen njëzëri kërkesën e cekur.

MBLEDHJE ME REDAKTORËT E PROGRAMIT

Tripo Matijeviq propozoi që në rend të ditës të mbledhjes së ardhshme të sigurohet prania e Redaktorit të redaksisë në gjuhën shqipe, në mënyrë që anëtarët të njoftohen me mënyrën e punës së këtij segmenti organizativ të RTMZ, duke pasur parasysh se se ky është një nga segmentet me të cilin do të merren.

Pas sugjerimeve të anëtarëve tjerë se nevojitet të përfshihen edhe redaksitë tjera, është propozuar që të sigurohet prania e njërit nga Redaktorët e programit për pakica, Redaktorit të redaksisë në gjuhët e pakicave dhe bashkësive tjera nacionale, Redaktorit të redaksisë në gjuhën shqipe, dhe nëse është e mundur e të gjithë personave të cekur. Propozimi mori pëlqimin e të gjithë anëtarëve të pranishëm.

STRUKTURA ORGANIZATIVE

Tripo Matijeviq i njoftoi anëtarët se në përbërjen e mëparshme, propozimet e dorëzuara të Komisionit se nuk kanë hasë në mirëkuptim të duhur të Këshillit dhe Menaxhmentit të RTMZ.

Gjithashtu theksoi se RTMZ ka afër 800 të punësuar dhe mori s shembull BBC (programin e dytë dokumentarë) me numër më të vogël të të punësuarve dhe me program shumë më kualitativ.

Lidhur me këtë, konsideron se duhet gjetur kuadro kualitativ që do të avanconin punën e RTMZ në kuadër të numrit ekzistues, ose të zvogëlohet numri i të punësuarve, të cilët nuk i plotësojnë kriteret e nevojshme për kryerjen e e punës dhe të punësohen që do të realizonin detyrat e kërkuara.

Në veçanti vuri në dukje redaksitë e pakicave, në të cilat sa është i njohur ai, ka rreth 20 të punësuar, në aspektin e pjesës që Komisioni duhet posaçërisht të fokusohet.

PROCESVERBALIN E MBAJTI KRYETARI I KOMISIONIT

Ivan Lekoviq Admir Adroviq